Subject: FW: 20149 km 4,18 Lellapere liivakarjääri projekteerimistingimuste taotlus
From: "Merike Joonsaar" <[email-masked]>
To: "MNT Teed" <[email-masked]>
Date: Mon, 19 Jan 2026 08:04:11 +0200

Tere.

Palun mulle täitmiseks, korduv

tervitades

Merike

From: Caspar Rüütel <[email-masked]>
Sent: Saturday, January 17, 2026 6:54 AM
To: Merike Joonsaar <[email-masked]>
Subject: RE: 20149 km 4,18 Lellapere liivakarjääri
projekteerimistingimuste taotlus

Tere Merike!

Annan teada, et meil on maarendileping allkirjastatud. Kindlasti võite
Siili MÜ omanikult kõnealuse asja üle täpsustada, kuid ka lepingus on
kirjas see, et võime kinnisasja sihtotstarbeliseks kasutamiseks rajada
kommunikatsioone. Lisan ka maarendilepingu manusesse, kus p 5.2 ütleb
järgmist.

Rentnikul on õigus rajada Objektile tema tegevuse arendamiseks vajalikke
kommunikatsioone, tasudes kõik selleks tehtavad kulutused. Rentnik on
kohustatud kommunikatsioonide rajamisest, neis tehtavatest ümberehitustest
ja täiendustest teavitama Rendileandjat 14 (neljateistkümne) kalendripäeva
jooksul nimetatud töödega alustamisest arvates. Lepingu lõppemisel on
Rentnik kohustatud rajatud kommunikatsioonid, mille säilitamiseks on
Rendileandja andnud kirjaliku nõusoleku, tasuta Rendileandjale üle andma.

Lugupidamisega,

Caspar Rüütel

Juhatuse liige

Marina Minerals OÜ

Jalgpalli 21, Tallinn 11312, Estonia

M +372 5698 7373

E [email-masked] <mailto:[email-masked]>

From: Merike Joonsaar <[email-masked]
<mailto:[email-masked]> >
Sent: Friday, January 16, 2026 11:44 AM
To: Caspar Rüütel <[email-masked] <mailto:[email-masked]> >
Subject: FW: 20149 km 4,18 Lellapere liivakarjääri
projekteerimistingimuste taotlus
Importance: High

Tere.

Tänan tagasiside ja lisainfo  eest.

Palume Siili kinnistu omaniku kinnitust, et maarendileping annab ka
volituse ristmiku rajamiseks Siili kinnistule. Vastasel korral palume
siiski volikirja.

Informeerime, et karjääri teenindava ajutise ristmiku likvideerimise
tähtaja saame kaalutlusotsusena siduda  keskkonnaloa kehtivusaja
lõpptähtajaga 20.06.2029 arvestades asjaoluga, et tegemist on Rail Baltica
kui riigi huvi objektiga.

Lugupidamisega

Merike Joonsaar

Peaspetsialist

Planeerimise osakond

kooskõlastuste üksus

5862 7078

From: Caspar Rüütel <[email-masked] <mailto:[email-masked]> >
Sent: Thursday, January 8, 2026 11:27 PM
To: Merike Joonsaar <[email-masked]
<mailto:[email-masked]> >
Cc: Mailin Tamm <[email-masked] <mailto:[email-masked]> >
Subject: RE: 20149 km 4,18 Lellapere liivakarjääri
projekteerimistingimuste taotlus
Importance: High

Tervist Lp Merike Joonsaar!

Lellapere liivakarjääri kaeveluba väljastati 20.06.2025. a ja kehtib kuni
20.06.2029. a (vt manus)

Olgugi, et varu ammendatakse mõne kuuga, siis meil ei ole liiga täpselt
teada, kas Rail Baltica tarbeks tehtud karjäärist algaksid veod 1. juuni
2026.a või 15. november 2026. a (ulatudes natukene ka 2027. aastasse). Kas
võin paluda siduda ristmiku likvideerimise tähtaeg keskkonnaloa
kehtivusaja lõpptähtajaga? Ehituses tuleb teinekord ette ootamatusi. Meie
avame karjääri reaalselt siis, kui veoks läheb ja materjali müügileping
sõlmitakse nõnda, et kogu täitematerjali maht veetakse korraga (järjest)
välja, mida sai ka kohalikule omavalitsusele lubatud. Peame karjääri sh ka
korrastama, mille tarbeks liigub ehitustehnika karjääri samuti mööda
ajutist mahasõitu. Fakt on see, et tööd (sh korrastamistööd) peavad olema
lõppenud hiljemalt 20.06.2029. a.

Maa- ja ruumiametist anti mõista, et saame maarendilepingu kätte ehk juba
käesoleva aasta jaanuarikuus, mistõttu ma eraldi volikirja TRAM-ga lepingu
sõlmimiseks ei palukski, vaid saadaksin esimesel võimalusel teile juba
meiega sõlmitud maarendilepingu.

Lugupidamisega,

Caspar Rüütel

Juhatuse liige

Marina Minerals OÜ

Jalgpalli 21, Tallinn 11312, Estonia

M +372 5698 7373

E [email-masked] <mailto:[email-masked]>

From: Merike Joonsaar <[email-masked]
<mailto:[email-masked]> >
Sent: Wednesday, January 7, 2026 2:52 PM
To: Caspar Rüütel <[email-masked] <mailto:[email-masked]> >
Subject: RE: 20149 km 4,18 Lellapere liivakarjääri
projekteerimistingimuste taotlus

Tere.

Tänan taotluse eest.

Koostan ajutise ristumiskoha ehitamiseks lepingut.

Selleks palun Teilt lisainfot:

*	Milline on ajutise ristumiskoha täpsem likvideerimise tähtaeg
(taotluses kirjeldate, et kas ühe aasta jooksul või kiiremini, so 3-4
kuuga saate veod tehtud).  Kas reaalne likvideerimise tähtaeg oleks
näiteks 2026 aasta lõpp?
*	Kuna Siili (29202:005:0160 ) kinnistu on Maa- ja Ruumiameti
omandis, siis on lepingu sõlmimiseks vajalik meile esitada Siili kinnistu
omaniku kirjalik nõusolek/volikiri ristumiskoha rajamiseks nende omandis
olevale kinnistule (volikiri/nõusolek on lepingu lisa).

Kui lisainfo on olemas, saan lepingu koostamisega edasi liikuda.

Peatset tagasisidet ootama jäädes.

Lugupidamisega

Merike Joonsaar

Peaspetsialist

Planeerimise osakond

kooskõlastuste üksus

5862 7078

From: Caspar Rüütel <[email-masked] <mailto:[email-masked]> >
Sent: Thursday, December 18, 2025 5:58 PM
To: Herkki Rõõm <[email-masked]
<mailto:[email-masked]> >
Cc: Merike Joonsaar <[email-masked]
<mailto:[email-masked]> >; info transpordiamet
<[email-masked] <mailto:[email-masked]> >
Subject: Lellapere liivakarjääri projekteerimistingimuste taotlus
Importance: High

Tere!

Käesolevaga esitame Transpordiametile Lellapere liivakarjääri ajutise
ristmiku projekteerimistingimuste taotluse.

Lugupidamisega,

Caspar Rüütel

Juhatuse liige

Marina Minerals OÜ

Jalgpalli 21, Tallinn 11312, Estonia

M +372 5698 7373

E [email-masked] <mailto:[email-masked]>

From: Merike Joonsaar <[email-masked]
<mailto:[email-masked]> >
Sent: Friday, September 12, 2025 12:06 PM
To: Caspar Rüütel <[email-masked] <mailto:[email-masked]> >
Subject: FW: Lellapere liivakarjääri mahasõit riigimaanteele 20149
Importance: High

Tere.

Olete pöördunud Transpordiameti poole sooviga rajada riigiteelt 20149
Kehtna-Põlma tee mahasõit (edaspidi ristumiskoht) juurdepääsuks
kavandatavale Lellapere liivakarjäärile. Informeerite, et karjääri maht on
väike ja ammendatakse mõne kuuga, mistõttu soovite rajata ajutise
ristumiskoha, mis likvideeritakse peale vedude lõppu. Lisatud skeemi järgi
kavandatakse mahasõit Siili (katastritunnus 29202:005:0160) kinnistule.

Vastame Teile infopäringu korras. Infopäringuna anname selgitusi vastavalt
piirkonnas kehtivate planeeringute põhimõtetele ja kliimaministri
17.11.2023 määruse nr 71 „Tee projekteerimise normid“ (edaspidi normid)
nõuetele.   Infopäringu vastuskiri ei ole haldusakt, st kummalegi kirja
osapoolele ei teki sellest õigusi ega kohustusi.

Kui ristumiskoht on mõeldud teenindama planeeritavat uut hoonet või muud
rajatist, siis anname oma seisukohad kas kohaliku omavalitsuse
detailplaneeringule või projekteerimistingimustele.

Kui soovite taotleda juurdepääsu olemasolevale katastriüksusele selle
tänase sihtotstarbe teenindamiseks (näiteks põllutehnika juurdepääsuks
maatulundusmaale), siis anname nõuded maaomaniku või tema volitatud
esindaja taotluse alusel.

A.	Siili kinnistu külgneb riigi kõrvalmaanteega 20149 vahemikus km
3,89-4,20. Riigitee liiklussagedus on 614 sõidukit ööpäevas. Skeemil välja
pakutud ristumiskoha asukoht on ca km 4,18.

Peamised kriteeriumid, millega ristumiskoha asukoha valikul tuleb
arvestada on ristumiskohtade vahekaugus ning nähtavus väljasõidul
riigiteele.

•             Normide Lisa 1 tabel 17 kohaselt peab riigitee
liiklussageduse 614 autot/ööp korral olema tagatud ristumiskohtade vähim
vahekaugus 100 meetrit (kui karjääri juurdepääsutee ööpäevane
liiklussagedus on  üle 20 autot/ööp) või 50 meetrit (kui karjääri
juurdepääsutee ööpäevane liiklussagedus on  alla 20 autot/ööp).
Ristumiskohtade vahekauguse tagamisega esialgsel hinnangul probleeme ei
teki.

•             Normide Lisa 1 tabel 18 ning §24 kohaselt peab riigitee
kiirusrežiimi 90 km/h korral olema väljasõidul riigiteele tagatud
nähtavuskolmnurk:

*	mõõtudega 15x230 meetrit (kui karjääri juurdepääsuteel on
ööpäevane liiklussagedus üle 100 sõiduki/ööp)
*	mõõtudega 7x190 meetrit (kui karjääri juurdepääsuteel on ööpäevane
liiklussagedus  alla 100 sõiduki/ööp).  Liiklussageduse hindamisel tuleb
arvestada mõlemas suunas sõite.

Nähtavuskolmnurk on ala, kus ei tohi paikneda nähtavust piiravaid
takistusi. Nähtavuse tagamiseks on eeldatavalt vajalik Siili kinnistul
olevat haljastust nähtavuskolmnurga ulatuses piirata või osaliselt
eemaldada.

Transpordiameti esialgsel hinnangul on skeemil pakutud  asukohta ca km
4,18  ristumiskoha rajamine võimalik.

B.	Ristumiskoha ehitamiseks tuleb läbi viia ristumiskoha rajamise
haldusmenetlus.

Selleks palume Siili kinnistu omanikul (või tema poolt volitatud isikul)
esitada meile vabas vormis digiallkirjastatud taotlus ristumiskoha
rajamiseks.

Taotlus peab sisaldama järgmist infot:

•             Kinnistu nimi ja katastritunnus, kuhu ristumiskoht rajatakse

•             Kinnistu omaniku kontaktid (nimi, e-post, telefon)

•             Vajadusel volikiri (sh volitatud isiku kontaktid)

•             Selgitus, milleks on juurdepääsutee vajalik, mis tegevusi
kavandatakse

•             Tuua välja karjääri juurdepääsutee kasutamise ajavahemik, sh
likvideerimise tähtaeg

•             Milline on tegevusega kaasnev orienteeruv ööpäevane
liiklussagedus ja -koosseis (kui palju ja millised sõidukid  ööpäevas
sõidavad)

•             Ristumiskoha asukoha skeem (tähistatud asukoht Maa-ameti
kaardil)

C.	Eelinfo, kuidas ristumiskoha rajamise protseduur edasi läheb ning
millega tuleb arvestada:

•        Ristumiskoha rajamise haldusmenetluse läbiviimiseks väljastame
kinnistu omaniku/huvitatud isiku taotluse alusel nõuded ristumiskoha
projekti koostamiseks.

•        Kinnistu omanik/huvitatud isik tellib pädevusega projekteerijalt
teeprojekti. Projekteerija esitab teeprojekti Transpordiametile
kooskõlastamiseks.

•        Ristumiskoha ehitamiseks sõlmime kinnistu omanikuga/huvitatud
isikuga lepingu.  Kahepoolselt allkirjastatud leping annab kinnistu
omanikule/huvitatud isikule õiguse ehitustöödeks riigitee alusel maal
lepingus toodud tingimustel.

•        Kõik ristumiskoha rajamisega seotud kulud (projekteerimine,
ehitamine) kannab kinnistu omanik/huvitatud isik.

Jääme taotlust ootama.

Küsimuste tekkimisel võtke palun ühendust.

Lugupidamisega

Merike Joonsaar

Peaspetsialist

Planeerimise osakond

kooskõlastuste üksus

5862 7078

From: Caspar Rüütel <[email-masked] <mailto:[email-masked]> >
Sent: Monday, August 18, 2025 10:52 AM
To: Transpordiameti klienditugi <[email-masked]
<mailto:[email-masked]> >
Subject: Lellapere liivakarjääri mahasõit riigi maanteele
Importance: High

Tervist!

Pöördume Transpordiameti poole seoses Lellapere liivakarjääri ja sellest
kavandatud materjali tarnetega riikliku tähtsusega Rail Baltica trassi
ehitusele. Marina Minerals OÜ soovib 2026. a kevadel avada karjääri ning
alustada materjali realiseerimisega nimetatud ehitusobjektile, mille
raames on vaja lahendada materjali väljaveo küsimus. Selle raames
kavandame karjäärist väljasõitu Kehtna-Põlma kõrvalmaanteele nr 20149 (vt
skeem manuses).

Sooviksime Transpordiametiga kooskõlastada karjäärist riigiteele
suubumise, kus esitate selle rajamiseks omapoolsed tingimused. Sellega
seonduvalt on Marina Minerals OÜ-l Transpordiametile palve …

Paluksime võimalusel Transpordiametil esitada tingimused selliselt, kus
tegu on ajutise lahendusega – st ehitusperioodiaegse ristmikuga, mis
pärast vedude lõppu likvideeritakse. Teisisõnu palume, et Transpordiamet
ei nõuaks seal projektipõhise statsionaarse ristmiku väljaehitamist, kuna
Lellapere üliväike liivakarjäär (30 000 m3) ammendatakse tõenäoliselt mõne
kuuga ja selle sama Rail Baltica ehitustööde käigus. See tähendab, et
karjääri ristmik on kasutuses väga lühikest perioodi. Ohutu lahendus võiks
olla tagatud ajutise liikluskorraldusega, sh freesipuru kasutamisega enne
mustkattega teele suubumist vms.

Lugupidamisega,

Caspar Rüütel

Juhatuse liige

Marina Minerals OÜ

Jalgpalli 21, Tallinn 11312, Estonia

M +372 5698 7373

E [email-masked] <mailto:[email-masked]>